b'\n_START_ARTICLE_\nOkultna filozofija u tri knjige\n_START_PARAGRAPH_\nOkultna filozofija u tri knjige (lat. De occulta philosophia libri tres), zna\xc4\x8dajno hermeti\xc4\x8dko djelo renesansnog filozofa Heinricha Corneliusa Agrippe (1486.-1535.) o zapadnoj magiji i ezoterijskoj tradiciji u tri knjige. Djelo je napisano 1510. godine i kru\xc5\xbeilo je u rukopisu sve do tiskanja 1533. godine._NEWLINE_Osim spomenute tri knjige, postoji i \xc4\x8detvrta koja se bavi ritualima crne magije, za koju je Agrippin u\xc4\x8denik Johann Weyer tvrdi da nije djelo njegova u\xc4\x8ditelja._NEWLINE_Godine 1801. engleski okultist Francis Barrett napisao je djelo Magus ili Nebeska inteligencija koje je zapravo tek prepravljena i dora\xc4\x91ena kopija Agrippinog djela._NEWLINE_Agrippa je za svoje ambiciozno djelo koristio brojne izvore, poput Ficinovih tekstova o spiritualnoj magiji i Tritheimovih spisa o demonskoj magija, a poslu\xc5\xbeio se i djelom Liber de mirabilibus mundi pripisano sv. Albertu Velikom, knjigama Pica della Mirandole Oratio de Dignitate Hominis i Apologia, Reuchlinovim De Verbo Mirifico, Plinijevom Historiom Naturalis, kao i Picatrixom i ostalim hermeti\xc4\x8dnim i novoplatonskim tekstovima.'